1. ปัจจัยความเสี่ยง

1. ความเสี่ยงการต่ออายุสัญญาสัมปทาน/สัญญาเชาด้านสื่อวิทยุและโทรทัศน์

  บริษัทยังไมสามารถเป็นเจ้าของคลื่นความถี่สถานีวิทยุและโทรทัศน์เองได้ตามกฎหมายเดิม
  ทำให้บริษัทต้องเช่าเวลาเพื่อผลิตรายการ
  ซึ่งทำให้บริษัทมีความขัดข้องในการต่ออายุสัมปทานและสัญญาเชาจาก
  หน่วยงานที่เป็นเจ้าของคลื่นความถี่วิทยุและโทรทัศน์ และมีข้อจำกัดในการขยายธุรกิจ
  โดยที่ผ่านมาบริษัทได้มีการคืนคลื่นวิทยุเนื่องจากเจ้าของคลื่นวิทยุนำกลับไปดำเนินการเอง

  นอกจากนี้ คณะกรรมการกิจการกระจายเสียงและกิจการโทรทัศนแห่งชาติ (กสช.)
  ซึ่งเป็นองค์กรอิสระทำหน้าที่กำกับดูแลและพิจารณาอนุญาตการประกอบกิจการกระจายเสียงและกิจการโทรทัศน์
  รวมถึงควบคุมดูแลให้เกิดการแข่งขันโดยเสรีและเป็นธรรม จะเปิดโอกาสให้เอกชน
  หรือผู้ประกอบการรายใหม่ๆ มีโอกาสเป็นเจ้าของสถานีวิทยุและโทรทัศน์
  อาจก่อให้เกิดการแข่งขันที่สูงขึ้น จากการที่มีผู้ประกอบการรายใหม่ๆ
  เข้ามาแข่งขันในธุรกิจมากขึ้น โดยเฉพาะผู้ประกอบการที่มีการให้บริการอย่างครบวงจร
  ซึ่งมีความพร้อมด้านการบริหารและการเงินจะมีความได้เปรียบสูง

  อยางไรก็ตาม
  เนื่องจากบริษัทเห็นว่าผลการประกอบธุรกิจสื่อกีฬาที่ผ่านมาของบริษัทไม่ได้ตามเป้าหมายที่คาดการณ์ไว้
  ดังนั้น บริษัทจึงหยุดประกอบธุรกิจสื่อกีฬาลง ประกอบกับบริษัทเล็งเห็นว่า
  บริษัทมีโอกาสที่ดีที่จะเติบโตในธุรกิจภาพยนตร์ได้
  บริษัทจึงปรับเปลี่ยนแผนการดำเนินธุรกิจจากสื่อกีฬาเป็นสื่อภาพยนตร์แทน ในปี 2552
  นี้บริษัทจึงไม่มีความเสี่ยงในเรื่องดังกล่าว

2.  ความเสี่ยงด้านผลประกอบการขึ้นอยู่กับอุตสาหกรรมตลาดภาพยนตร์

  แม้สภาวะเศรษฐกิจของประเทศไทยที่ชะลอตัวลง ส่งผลกรทบต่อธุรกิจโดยรวมหลายประเภท
  อย่างไรก็ตาม
  เนื่องจากธุรกิจของบริษัทเป็นธุรกิจประเภทบันเทิงซึ่งเป็นทางเลือกหนึ่งในการผ่อนคลายความตึงเครียดของผู้บริโภค
  ผลจากปัญหาเศรษฐกิจดังกล่าวจึงกระทบต่อธุรกิจของบริษัทไม่มากนัก
  ความเสี่ยงในผลประกอบการด้านธุรกิจภาพยนตร์ของบริษัทจึงอยู่ในระดับต่ำ

3. ความเสี่ยงจากการประมูลรายการกีฬา

  เนื่องจากนโยบายบริษัท มีการเปลี่ยนแปลงมุ่งสู่ธุรกิจบันเทิงด้านภาพยนตร์
  จึงได้ลดบทบาทธุรกิจกีฬาลงและไม่มีการประมูลรายการกีฬาอีก ดังนั้น
  บริษัทจึงไม่มีความเสี่ยงในด้านนี้

4.  ความเสี่ยงด้านรสนิยมของผู้บริโภค

  ในช่วงปลายปี 2551
  บริษัทได้ศึกษาและสำรวจความต้องการและหรือรสนิยมการบริโภคสื่อของผู้บริโภคในตลาด
  พบว่าความต้องการดังกล่าวมีการเปลี่ยนแปลงอยู่ตลอดเวลาโดยขึ้นอยู่กับช่วงอายุของผู้บริโภคและอิทธิพลจากสิ่งแวดล้อม
  ทั้งนี้ ยังทราบด้วยว่าผู้บริโภคนิยมบริโภคสื่อภาพยนตร์เพิ่มมากขึ้น
  บริษัทจึงได้วางแผนในการขยายขอบเขตการประกอบธุรกิจด้านภาพยนตร์ของบริษัทให้กว้างขึ้น
  อย่างไรก็ตาม
  บริษัทตระหนักได้ว่าภาพยนตร์ที่บริษัทเป็นเจ้าของสิทธิอยู่ในปัจจุบันอาจจะเป็นที่นิยมอยู่ในตลาดไม่มากนัก
  ดังนั้นในปี 2552 นั้น บริษัทจะจัดหาภาพยนตร์ให้มีความหลากหลายประเภทมากขึ้น
  เพื่อให้สอดคล้องกับความต้องการบริโภคภาพยนตร์ของผู้บริโภคในทุกประเภท
  รวมถึงบริษัทพร้อมจะผลักดันให้ภาพยนตร์ของบริษัทได้ถูกเผยแพร่ในช่องทางที่เพิ่มมากขึ้น
  และโดยที่บริษัทมีความเชี่ยวชาญในธุรกิจประเภทสื่อตั้งแต่เดิม
  รวมถึงมีสายสัมพันธ์ในกลุ่มบริษัทที่ประกอบธุรกิจด้านภาพยนตร์ที่สามารถส่งเสริมและสนับสนุนธุรกิจของบริษัท
  บริษัทจึงมีความเสี่ยงในด้านนี้ไม่มากนัก

5.  ความเสี่ยงจากอัตราแลกเปลี่ยน

  บริษัทมีค่าใช้จ่ายบางส่วนอยู่ในสกุลเงินดอลลาร์สหรัฐ ได้แก่ การซื้อลิขสิทธิ์รายการกีฬา
  ซึ่งมีลักษณะการชำระเงินเป็นงวดๆ ตามที่ระบุไว้ในสัญญา
  ในขณะที่มีรายได้จากค่าโฆษณาในช่วงเวลาที่ถ่ายทอดรายการเป็นเงินบาท
  ทำให้บริษัทมีความเสี่ยงเกี่ยวกับอัตราแลกเปลี่ยน
  โดยในช่วงที่ค่าเงินบาทอ่อนค่าลงเมื่อเทียบเงินดอลลาร์สหรัฐ บริษัทจะมีค่าใช้จ่ายลิขสิทธิ์เพิ่มขึ้น

  อย่างไรก็ตาม
  ค่าใช้จ่ายลิขสิทธิ์มีระยะเวลาการชำระเงินที่ใกล้เคียงกับระยะเวลาที่บริษัทได้รับรายได้ เข้ามา
  จึงทำให้บริษัทยังสามารถชำระหนี้ค้างชำระได้
  ประกอบกับบริษัทได้หยุดดำเนินธุรกิจด้านสื่อกีฬาลงแล้วดังนั้น
  หลังจากสัญญาซื้อลิขสิทธิ์สื่อกีฬาสิ้นสุดลง บริษัทจะไม่ประสบความเสี่ยงในเรื่องดังกล่าว

  ความเสี่ยงจากอัตราแลกเปลี่ยนอีกกรณีหนึ่ง
  กรณีที่บริษัทเป็นผู้นำเข้าภาพยนตร์ที่ต้องใช้เงินตราต่างประเทศ
  ทั้งสกุลเงินดอลล่าร์และสกุลเงินยูโร
  จากสภาพของเศรษฐกิจประกอบกับเสถียรภาพทางการเมืองมีผลกระทบต่อค่าเงินซึ่งเป็นความเสี่ยงที่ทำให้อัตราแลกเปลี่ยนมีความผันผวน
  ในประเด็นนี้ บริษัทได้ตระหนักถึงการลดภาวะความเสี่ยง
  โดยวิธีการวางแผนการประกอบธุรกิจใหม่
  คือการเลือกสรรภาพยนตร์ให้ตรงกับความต้องการของตลาด
  และได้ดำเนินการเจรจาต่อรองให้ได้ลิขสิทธิ์ภาพยนตร์คุณภาพในระดับราคาที่เหมาะสม
  เพื่อชดเชยความสูญเสียของผลประกอบการจากอัตราแลกเปลี่ยนที่อาจจะเกิดขึ้น

6.  ความเสี่ยงจากการไม่ได้รับเงินปันผล

  ณ วันที่ 31 ธันวาคม 2551 ตามงบการเงินรวมบริษัทมีผลขาดทุนสะสมจำนวน 348 ล้านบาท
  โดยผลขาดทุนสะสมดังกล่าวทำให้บริษัทไม่สามารถจ่ายเงินปันผลให้กับผู้ถือหุ้นได้

  อย่างไรก็ตาม บริษัทตระหนักความสำคัญในความคาดหวังในผลประกอบการที่ดีของผู้ถือหุ้น
  บริษัทจึงได้ปรับเปลี่ยนแผนและแนวทางการประกอบธุรกิจจากธุรกิจประเภทสื่อกีฬาเป็นสื่อภาพยนตร์ ซึ่งมีตลาดรองรับในวงกว้าง
  รวมถึงบริษัทมีกลุ่มธุรกิจของบริษัทที่เข้มแข็ง
  สามารถสนับสนุนและส่งเสริมการประกอบธุรกิจของบริษัทได้เป็นอย่างดีและมีศักยภาพ
  บริษัทคาดว่าด้วยแผนธุรกิจดังกล่าวจะส่งผลให้บริษัทสามารถลดผลการขาดทุนสะสมลงได้
  หรือจนแม้กระทั่งมีกำไรสะสมจนสามารถจ่ายเงินปันผลให้แก่ผู้ถือหุ้นในปีต่อๆไปได้